**Előterjesztés**

**Hévíz Város Önkormányzat Képviselő-testület**

**részére**

nyilvános

**Tárgy:** HÉVÍZ-BALATON AIRPORT Kfttaggyűlésére mandátum kialakítása

**Az előterjesztő:** Papp Gábor polgármester

**Készítette:**  Benkő Attilaügyvezető igazgató

H. Horváth Orsolya PMH részéről

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

A Hévíz-Balaton Airport Kft. ügyvezetője 2021.04.19. napján email útján jelezte, hogy a Társasági Szerződés 11.8. és 11.10. pontjai alapján írásbeli szavazást kezdeményez az alábbi tárgykörökben:

**1. Döntés a Budapest Bank Zrt. 2021.04.07-én kelt kötelező érvényű ajánlata alapján a Budapest Bank Zrt.-vel bankszámlavezetési, bankgarancia nyújtására vonatkozó, valamint rulírozó kölcsönszerződés megkötéséről.**

A fenti tárgykörhöz tartozó előterjesztés és a döntésre irányuló határozat tervezetet tartalmazó szavazólap csatolásra került.

Előzmények

A Hévíz-Balaton Airport Kft. 2020. december 10-i taggyűlésén adott a társaság Felügyelő Bizottságának elnöke egy rövid tájékoztatást arról, hogy a reptérnek csak 2020. december 31-ig áll rendelkezésére egy 75 millió forint összegű likviditási hitelkeret. A likviditási hitelért Hévíz Város Önkormányzata vállalt korábban készfizető kezességet.

A társaság tulajdonosai úgy foglaltak állást, hogy a reptér bocsásson ki a számlavezetésére indikatív ajánlati felhívást, melynek része lesz a likviditási hitel folyósítási feltételeire vonatkozó ajánlatkérés.

Az indikatív ajánlatok alapján megállapítható volt, hogy célszerű a cégnek végleges ajánlatot is bekérni számlavezetésre bankoktól. A Társaság tagjai 1/2021. számú határozatukban felkérték a Társaság ügyvezetőjét, hogy legalább három pénzintézettől kérjen be végleges ajánlatokat. A beérkezett árajánlatok részleteit, valamint összehasonlító táblázatát a csatolt előterjesztés tartalmazza.

Hévíz Város Önkormányzatot Polgármester Úr képviseli a taggyűlésen, ehhez szükséges a Képviselő-testület véleményét kialakítani.

Javasoljuk a taggyűlési napirend elfogadását.

A döntés meghozatala előtt tájékoztatási, egyeztetési célból az előterjesztést és a döntési javaslatot megküldtem a képviselők részére. Ezt követően a többségi tulajdonos jelzést tett ügyvezető igazgató számára, hogy a beterjesztett és a képviselők számára is megküldött 11/2021. taggyűlési határozat-tervezetet eltérő szöveggel tudja elfogadni.

A módosítás lényege, hogy a taggyűlési határozatból kikerül a jövedéki és ÁFA adóraktár engedélyhez szükséges 20 millió forint összegű bank garancia nyújtására vonatkozó szerződés megkötése. Kisebbségi tulajdonosként a módosítással szemben kifogásom nincs, így az előterjesztés ezen módosított határozattal kerül elfogadásra.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelet alapján a veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § -ának (4) bekezdését, mely szerint a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A napirendben a döntési javaslat szerinti döntés meghozatala szükséges és arányos döntés, mivel a gazdasági társaság 2021. évi működésének érdekében szükséges.

A fent leírtak alapján az alábbi határozatot hozom:

**2.**

**HATÁROZATI JAVASLAT**

Hévíz Város Önkormányzat Polgármestereként a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a következő döntést hozom:

1. Hévíz Város Önkormányzat tag a **HÉVÍZ-BALATON AIRPORT Korlátolt Felelősségű Társaság** (székhelye: 8380 Hévíz, Kossuth L. u. 1., cégjegyzékszám: Cg. 20-09-072648, a továbbiakban: a Társaság) tagjai elé a társasági szerződés 11.10. pontja alapján írásbeli szavazásra bocsátott határozati javaslatokról mandátumot biztosít a polgármester részére.

2. A polgármester szavazzon igennel a csatolt meghívó szerinti napirendi pont megtárgyalására.

3. A polgármester az alábbi határozati javaslatról szavazzon igennel:

***„11/2021. számú határozattervezet:***

*A taggyűlés a Budapest Bank Zrt. előterjesztés mellékletét képező, 2021.04.07-én kelt kötelező érvényű ajánlata ismeretében felhatalmazza az ügyvezetőt, hogy a Budapest Bank Zrt.-vel a Társaság javára az ajánlat szerinti tartalommal a bankszámlavezetési szerződést megkösse. A taggyűlés a Budapest Bank Zrt. 2021.04.07-én kelt kötelező érvényű ajánlatának mellékletét képező, 210.000.000,- Ft keretösszegű rulírozó kölcsönszerződés tartalmát megismerve ezen tartalommal a kölcsönszerződés megkötéséhez hozzájárul, felhatalmazza az ügyvezetőt a kölcsönszerződés aláírására.”*

Felelős: Papp Gábor polgármester

Határidő: 2021. április 30.

Hévíz, 2021. április 21.

Papp Gábor

polgármester

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| H. Horváth Orsolya | önkormányzati főtanácsadó |  |  |
| Dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Benkő Attila | ügyvezető igazgató |  |  |
|  |  |  |  |