**ELŐTERJESZTÉS**

**Hévíz Város Önkormányzat Képviselő-testület**

**részére**

**nyilvános**

**Tárgy:** Hévíz Város Önkormányzat és intézményeinek előző évi költségvetési maradványának számviteli korrekciója

**Az előterjesztő:** Papp Gábor polgármester

**Készítette:** Boros Lajosné számviteli ügyintéző

**Megtárgyalta: -**

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

A 2020. évi beszámoló elkészítésének határideje 2021. március 22. volt. A beszámoló leadásának határideje többször módosítás után 2021. április 8-dikára módosult a központi iránymutatások KGR rendszerbe való bedolgozása miatt. A beszámoló leadása Hévíz Város Önkormányzat és intézményei részéről határidőn belül, 2021. április 6-án megtörtént. Az államháztartás számviteléről szóló 4/2013. (I. 11.) Korm. rendelet 35. §alapján a feltöltött, szükség esetén az irányító szerv által jóváhagyott éves költségvetési beszámolókat a Kincstár húsz napon belül felülvizsgálja, és ha az éves költségvetési beszámoló adataiban a Kincstár a felülvizsgálat során hibát, hiányosságot tár fel, elrendeli annak javítását, kiegészítését.

2021. április 15-én Kincstári felülvizsgálat során a beszámoló visszanyitásra került. A javítás számviteli korrekciót igényel, melyhez helyi döntésre van szükség.

A költségvetési előirányzat-teljesülés egyezőség rendezése a zárszámadási rendeletben valósul meg rendeleti szinten.

Az Áht. 34. § (4) bekezdés szerint a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyalmódosítja költségvetési rendeletét.

**Önkormányzat:**

Bevételek:

Az államháztartás számviteléről szóló 4/2013. (I. 11.) Korm. rendelet (a továbbiakban: Áhsz.) 2020. december 29-től hatályos új, 56/A. §-a egyszeri lehetőséget biztosított az államháztartási szervezetek számára a korábbi évek helytelen maradvány-elszámolásaiból eredő eltérések helyesbítésére. Az átmeneti szabály egyszeri lehetőséget adott a 2019. évi maradvány 2020. évi igénybevétele számviteli elszámolásakor alkalmazandó korrekció végrehajtására. Ezzel egységesen minden maradvány-kimutatásra kötelezett államháztartási szervnél a maradvány pozitív összege már megegyezik a korrigált záró pénzeszközzel, aminek összegét az Áhsz. 17. melléklet 4. pont új d) alpontja szerint kellett levezetni a 2020. évi 12. havi időközi költségvetési jelentés részeként a KGR-K11 rendszerben publikált technikai űrlap szerint. A korrigált záró pénzkészlet és a maradvány összege közötti eltérést természetesen az államháztartás szervezetének a könyvelésében is rendezni kellett.

Azonban a könyvelésnek teljes körűnek kell lennie, vagyis az előirányzatot is korrigálni szükséges visszamenőlegesen 2020.12.31-re vonatkozóan.

**Tekintettel arra, hogy a rendeletben ezer forintban megadott előirányzatok szerepelnek, és a korrekció nélkül megállapított költségvetési maradvány 1.321.411.244 Ft volt, a jelenlegi előirányzat módosításnál figyelembe kell venni a 244 Ft-ot is.**

Az összeg, amellyel Hévíz Város Önkormányzat 2019. évi költségvetési maradvány igénybevételének előirányzatát módosítani szükséges még a 2020. évi könyvelésben mindösszesen 59.543 Ft. A bevételi előirányzat megemelése miatt szükséges a kiadási oldalon is az általános tartalék előirányzatát megemelni 59.543 Ft-tal.

**Az 59.299 Ft-os összeget egyrészt a korábbi évek felhalmozódott nem realizált árfolyam-különbözetei teszik ki.** A devizaszámlák év végi értékelése minden esetben a jogszabályi előírásoknak megfelelően történt, mégis eltérést okoz a költségvetési maradvány levezetése során. A korábbi évek felhalmozódott nem realizált árfolyam-különbözetei:

2017. december 31:                       - 876 Ft

2018. december 31:                    35.839 Ft

Összesen:                                    34.963 Ft

Másrészt az eltérés abból adódik, hogy a Körmend és Vidéke Takarékszövetkezetnél vezetett bankszámlán fennmaradt 24.336 Ft 2013. december 31. óta szerepel az Önkormányzat könyveiben, amelyre értékvesztés lett elszámolva, tekintettel arra a tényre, hogy az Magyar Nemzeti Bank 2014. január 23-án kelt határozatában visszavonta a Körmend és Vidéke Takarékszövetkezet tevékenységi engedélyét és elrendelte az intézmény végelszámolását. Azonban az Áhsz. 17. melléklet 4. pont a) alpontja a bankszámlákhoz kapcsolódó értékvesztést nem veszi figyelembe.

Minden év végén a költségvetési beszámoló elkészítését megelőzően az Áhsz. 17. melléklet 4. pontja alapján megtörtént az ASP könyvelési programban a kötelező egyezőségek vizsgálata, és 2017. óta, amióta ezt a programot használjuk, nem volt eltérés a maradvány levezetése során.

A 2019. évben megállapított költségvetési maradvány összege: 1.321.411.244 Ft volt, amely a korrekciós könyvelés végrehajtása után megemelkedik 59.299 Ft-tal, így a korrigált 2019. évi költségvetési maradvány összege 1.321.470.543 Ft lesz.

Kiadások:

Az önkormányzat kiadásainak előirányzata 60 ezer Ft-tal nő, mely két részből tevődik össze. Mindkét tétel a maradvány-korrekcióval függ össze.

Az általános tartalék 59 ezer Ft-tal növekszik, melyből +60 ezer Ft az önkormányzat maradvány felhasználásának korrekciója a 678/2020 (XII.28.) kormányrendelet 8. § (4) bekezdése alapján, valamint -1 ezer Ft-tal csökken a Gróf I. Festetics György Művelődési Központ részére biztosított Központi, irányító szervi támogatás miatt a maradvány összegének forintosítása okán keletkezett kerekítési eltérés kiküszöbölésére.

**Intézmények:**

Bevételek:

A forintositás következtében az intézmények korrigált 2019. évi költségvetési maradvány összege az alábbiak szerint alakul:

1. Hévízi Polgármesteri Hivatal: 17.527 eFt helyett 17.527.472,- Ft
2. Hévíz Város Önkormányzat Gazdasági, Műszaki Ellátó Szervezet: 795 eFt helyett 794.979,- Ft
3. Brunszvik Teréz Napköziotthonos Óvoda: 96 eFt helyett 95.864,- Ft
4. Gróf I. Festetics György Művelődési Központ, Városi Könyvtár és Muzeális Gyűjtemény: 6.295 eFt helyett 6.294.288,- Ft
5. Teréz Anya Szociális Integrált Intézmény: 12.805 eFt helyett 12.804.938,- Ft

A fentiekből következően a Gróf I. Festetics György Művelődési Központnál kerekítési eltérés meghaladja az egyezer forintot, ezért az 1 ezer Ft-tal való csökkenést a bevételi oldalon a központi, irányító szervi támogatás 1 ezer Ft-tal való növekedése kompenzálja. A többi intézménynél kerekítési eltérés nem keletkezett.

**A jelen előterjesztéssel részletezett számviteli korrekciókkal a bevételi és kiadási főösszeg 7.198.960 ezer Ft -ra módosul, melyek rendeleten való átvezetése a 2020. évi zárszámadási rendelet keretében valósul meg.**

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendeletalapján a veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §-ának (4) bekezdését, mely szerint a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A napirendben a döntési javaslat szerinti döntés meghozatala szükséges és arányos döntés, mivel elmaradása esetén a beszámoló készítésekor felmerült előirányzat-teljesítés egyezőség a maradvány korrekciójánál, illetve a maradvány összegének forintosítása miatt keletkezett kerekítési eltérések átvezetésénél nem valósulna meg.

A fent leírtak alapján az alábbi határozatot hozom:

**2.**

**HATÁROZATI JAVASLAT**

Hévíz Város Önkormányzat Polgármestereként a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a következő döntést hozom:

1. Hévíz Város Önkormányzat és intézményei 2020. évi költségvetésében előirányzat rendezés kerül végrehajtásra, mely által a bevételi és kiadási főösszeg 7.198.960 ezer Ft -ra módosul.

2. Az intézmények előző évi maradvány igénybevételének összegei a Központi, irányító szervi támogatással szemben az alábbiak szerint kerülnek rendezésre:

1. Hévízi Polgármesteri Hivatal előző évi maradvány igénybevétele 17.527.472,- Ft

előző évi maradvány igénybevétel módosulása: +472,- Ft (0 eFt)

központi, irányító szervi támogatás módosulása: -472,- Ft (0 eFt)

1. Hévíz Város Önkormányzat Gazdasági, Műszaki Ellátó Szervezet előző évi maradvány igénybevétele: 794.979,- Ft

előző évi maradvány igénybevétel módosulása: -21,- Ft (0 eFt)

központi, irányító szervi támogatás módosulása: +21,- Ft (0 eFt)

1. Brunszvik Teréz Napköziotthonos Óvoda előző évi maradvány igénybevétele: 95.864,- Ft

előző évi maradvány igénybevétel módosulása: -136,- Ft (0 eFt)

központi, irányító szervi támogatás módosulása: +136,- Ft (0 eFt)

1. Gróf I. Festetics György Művelődési Központ, Városi Könyvtár és Muzeális Gyűjtemény előző évi maradvány igénybevétele: 6.294.288,- Ft

előző évi maradvány igénybevétel módosulása: -712,- Ft (-1 eFt)

központi, irányító szervi támogatás módosulása: +712,- Ft (+1 eFt)

1. Teréz Anya Szociális Integrált Intézmény előző évi maradvány igénybevétele 12.804.938,- Ft

előző évi maradvány igénybevétel módosulása: -62,- Ft (0 eFt)

központi, irányító szervi támogatás módosulása: +62,- Ft (0 eFt)

3. Hévíz Város Önkormányzat előző évi maradvány igénybevételének összege: 1.321.470.543,- Ft

módosulás:

1. előző évi maradvány igénybevétele: + 59.543 Ft (+60 eFt)
2. általános tartalék: +59.084,- Ft (+59 eFt)
3. központi, irányító szervi támogatás: +459,- Ft (+1 eFt)

4. Az 1-3. pontban meghatározott számviteli korrekciók előirányzat módosítást eredményező hatásának rendelet szintű egyezősége a 2020. évi zárszámadási rendelet megalkotásával kerül biztosításra.

Felelős: Papp Gábor polgármester

Határidő: azonnal

Hévíz, 2021. április 21.

Papp Gábor

polgármester

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Boros Lajosné | az előterjesztés  készítője |  |  |
| Szintén László | közgazdasági osztályvezető / pénzügyi ellenőrzés |  |  |
| dr. Tüske Róbert | jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |